Familie en vriende groet Fortuin | Netwerk24
Familie en vriende groet Fortuin
Familie en vriende van Kirvan Fortuin by sy graf in die Welmoed-begraafplaas in Eersterivier. Die 28-jarige bekroonde danser, choreograaf en gerespekteerde aktivis vir LGBTI (lesbiese, gay, biseksuele, transgender- en interseksmenseregte) is Sondag 21 Junie uit die PPK Macassar begrawe. Fortuin se lewe is wreed kortgeknip toe hy verlede Saterdag (13 Junie) die slagoffer van ’n noodlottige messteekvoorval was (“Lewe van Macassar se trots só gevier”, DistriksPos, 18 Junie). Volgens die polisie het dié voorval om 01:10 in Mandelaweg, waar Fortuin by ’n vriend se huis gekuier het, plaasgevind. Die messtekery was glo ná ’n onderonsie tussen die moordverdagte en Fortuin. Die omstandighede wat tot die aanval gelei het, is steeds onduidelik. Fortuin is twee keer met ’n mes in die bors gesteek. Die 14-jarige verdagte is op aanklag van moord op die toneel in hegtenis geneem. Sy verskyn weer vandag (Donderdag) vir ’n formele borgtogaansoek in die Somerset-Wes-landdroshof.Foto: Yazeed Kamaldien